Diari Oficial de la Generalitat Valenciana


Sumari del DOGV 7244, del 31-03-2014 (2014/2581)

Convocatòria del procés selectiu per a cobrir en propietat, mitjançant el sistema de concurs oposició pel torn de promoció interna, una plaça de personal funcionari de carrera, tècnic de gestió d'administració general, grup A, subgrup A2.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7244

Data del DOGV
:   31-03-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/2581


Data del document
:   25-03-2014

Organisme emissor
:   Ajuntament del Palomar

Tipus de document
:   Anunci

Anàlisi jurídica

 Descriptors 

:   * Palomar, el
    * concurs administratiu

Convocatòria del procés selectiu per a cobrir en propietat, mitjançant el sistema de concurs oposició pel torn de promoció interna, una plaça de personal funcionari de carrera, tècnic de gestió d'administració general, grup A, subgrup A2.  
 [2014/2581]  
De conformitat amb l'oferta d'ocupació pública per a l'any 2014, aprovada dins del termini i la forma escaient i publicada en el Diari Oficial de la Comunitat Valenciana número 7209, de 7 de febrer de 2014, i d'acord amb les bases aprovades mitjançant Resolució d'esta Alcaldia de data 25 de març de 2014, es convoca el procés selectiu següent d'acord amb les bases que igualment es transcriuen.  
  
Bases que regiran el procés selectiu per a cobrir en propietat, per mitjà del sistema de concurs oposició, una plaça de personal funcionari de carrera, tècnic de gestió d'administració general (grup A, subgrup A2) a temps complet pel torn de promoció interna, corresponent a l'oferta d'ocupació pública de l'any 2014 de l'Ajuntament del Palomar.  
  
  
I. Objecte de la convocatòria  
Les presents bases tenen com a objecte regir el procés selectiu per a la provisió en propietat, per mitjà del sistema de concurs oposició, torn de promoció interna, d'una plaça de personal funcionari de carrera, tècnic d'administració general, grup A, subgrup A2, a temps complet, vacant en la plantilla d'esta corporació local i indicada en l'oferta pública d'ocupació de l'any 2014.  
  
La plaça té el detall següent:  
  
Denominació: tècnic de gestió d'administració general  
Grup: A, subgrup A2  
Escala: administració general  
Subescala: general  
Complement de destí: nivell 26  
Nombre de vacants: una  
  
II. Requisits exigits  
Per a ser admesos a la realització de les proves selectives, els aspirants hauran de reunir els requisits següents:  
a) Ser funcionari de carrera de l'Ajuntament del Palomar, ocupar plaça integrada en l'escala d'administració general, subescala administrativa, grup de classificació C, subgrup C1, dels previstos en l'article 76 de la Llei 7/2007, de 12 d'abril, de l'Estatut Bàsic de l'Empleat Públic, amb una antiguitat mínima de dos anys com a funcionari de carrera en situació de servici actiu.  
b) Posseir la capacitat funcional per a l'exercici de les tasques.  
c) Estar en possessió del títol universitari oficial de grau, diplomat universitari, enginyer tècnic o arquitecte tècnic. L'equivalència o homologació de títols haurà d'acreditar-se per mitjà de certificació expedida per l'Administració educativa.  
d) No haver sigut separat del servici per expedient disciplinari o inhabilitat en els termes establerts en l'article 56.1.d de la Llei 7/2007, de 12 d'abril, de l'Estatut Bàsic de l'Empleat Públic.  
Els requisits exigits hauran de reunir-se per les persones interessades en la data en què expire el termini de presentació d'instàncies i mantindre's durant tot el procés selectiu fins al moment de la presa de possessió.  
Els aspirants minusvàlids hauran de presentar certificació de la Conselleria de Treball i Seguretat Social, o òrgan competent d'altres comunitats autònomes o de l'Administració de l'Estat, que acredite tal condició, així com la seua capacitat per a exercir les tasques corresponents a les places objecte de la present convocatòria.  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A este efecte els interessats hauran de presentar la petició corresponent en la sol·licitud de participació en la convocatòria.  
  
  
III. Forma i termini de presentació d'instàncies  
Els interessats tindran a la seua disposició el model normalitzat de sol·licitud que es facilitarà en la Secretaria General, d'acord amb el model annex II.  
En la instància, els interessats hauran de manifestar que reunixen tots els requisits establits en la base segona i que es comprometen a prestar el preceptiu jurament o promesa d'acord amb el Reial Decret 707/1979, de 5 d'abril.  
Les instàncies es presentaran en el Registre General d'este ajuntament o a través de qualsevol mitjà previst en la normativa reguladora del procediment administratiu. El termini de presentació d'instàncies serà de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.  
  
A la instància s'acompanyaran els documents següents:  
- Fotocòpia del DNI.  
- Fotocòpia de la titulació exigida.  
- Documentació acreditativa dels mèrits a tindre en compte en la fase de concurs per mitjà de la presentació dels documents originals acompanyats de fotocòpia per a confrontar-los. No s'admetran, en cap cas, els al·legats ni els obtinguts després de la finalització del termini de presentació d'instàncies.  
- Justificant del pagament de drets d'examen, que ascendix a la quantitat de 40 euros, i que haurà d'ingressar-se en el compte municipal que este ajuntament té en BBVA número ÉS03 0182 5941 4302 0046 2939. L'impagament dels drets d'examen, o la no- acreditació, en el moment de presentar la sol·licitud de la realització d'este, donarà lloc a l'exclusió de l'aspirant al procés selectiu.  
Els successius anuncis derivats d'esta convocatòria, excepte de la llista provisional i definitiva d'admesos i exclosos, que es publicaran en el Diari Oficial de la Comunitat Valenciana, seran publicats en el tauler d'anuncis de l'Ajuntament.  
  
IV. Admissió d'aspirants  
Finalitzat el termini de presentació d'instàncies, l'alcalde o per delegació el regidor competent dictarà una resolució en el termini d'un mes, que es publicarà en el tauler d'anuncis de l'Ajuntament i en el Diari Oficial de la Comunitat Valenciana, per la qual s'aprovarà la llista provisional d'admesos i exclosos, i s'establirà un termini de 10 dies hàbils per a reclamacions. Les dites reclamacions, si n'hi ha, seran acceptades o rebutjades en la resolució que aprove la llista definitiva, que es farà pública, així mateix, en el tauler d'anuncis de l'Ajuntament i en el Diari Oficial de la Comunitat Valenciana.  
Així mateix, s'anunciarà el dia, l'hora i el lloc en què hauran de realitzar-se totes les proves en el tauler d'edictes de l'Ajuntament i en els locals on s'haja celebrat la prova anterior, amb 12 hores, almenys, d'antelació al començament d'este, si es tracta del mateix exercici, o de 48 hores, si es tracta d'un de nou.  
Per a la realització de les proves haurà d'acreditar-se la identitat per mitjà de la presentació del DNI original, passaport o targeta de residència comunitària.  
  
V. Òrgan de selecció  
D'acord amb el que establix l'article 60 de la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre a títol individual, i no podrà ostentar-se esta en representació o per compte de ningú.  
  
El tribunal qualificador estarà constituït per:  
El president: el secretari general de la corporació, i suplent, un altre habilitat nacional designat per l'Alcaldia.  
Secretari i tres vocals, titulars i suplents: funcionaris d'Administració local designats per l'Alcaldia, dels quals un serà proposat per la Generalitat.  
La designació dels membres del tribunal, aprovada per l'Alcaldia, inclourà la dels respectius suplents i tots ells actuaran amb veu i vot, i es publicarà junt amb la llista provisional d'admesos i exclosos, en el Diari Oficial de la Comunitat Valenciana i en el tauler d'edictes de la corporació, amb una antelació mínima d'un mes a la celebració de proves selectives.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertanyent al mateix grup o grups superiors.  
L'exigència de professionalització dels membres dels òrgans de selecció es configura com un mandat bàsic en la normativa vigent, per tant, si dins de l'esfera de l'Administració pública convocant no es disposa de personal suficient que reunisca eixe perfil, resultarà necessari acudir a la col·laboració o cooperació interadministrativa.  
  
Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que haja de fer-se en els casos no previstos, seran resolts pel tribunal, per majoria.  
  
VI. Començament i desenvolupament de les proves  
- La data, l'hora i el lloc del començament de les proves s'anunciarà en la publicació de la resolució per la qual es nomenen els membres del tribunal qualificador i s'aprove la llista definitiva d'aspirants admesos i exclosos. La resta d'exercicis s'anunciaran només en el tauler d'anuncis de l'Ajuntament, i bastarà la seua publicació en este amb 12 hores d'antelació del començament d'estes, si es tracta el mateix exercici, o de 48 hores si es tracta d'un nou exercici.  
- L'orde d'actuació dels aspirants en totes les proves selectives de la present convocatòria i, en particular, per a la realització d'aquells exercicis que no puguen realitzar-se conjuntament serà l'establit per a les proves selectives d'ingrés en les administracions públiques valencianes per al 2014. En el cas que no s'haguera dictat la dita resolució caldrà ajustar-se a l'última que haja sigut publicada.  
- Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, amb vista a l'adequat desenvolupament d'estes. Qualsevol alteració en el normal desenvolupament d'estes per part d'algun aspirant, quedarà reflectida en l'acta corresponent, i podrà continuar l'aspirant el desenvolupament de l'exercici amb caràcter condicional fins que resolga el tribunal sobre l'incident.  
- Abans de l'inici de l'exercici i sempre que s'estime convenient durant el desenvolupament d'este, els membres del tribunal, els seus ajudants o assessors comprovaran la identitat dels aspirants.  
- Els aspirants seran convocats en crida única, i quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta de personal.  
  
- Totes les proves podran realitzar-se indistintament en valencià o castellà, a elecció de l'aspirant.  
- Per a les persones amb minusvalidesa que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
- El tribunal, excepte raons que justifiquen el contrari, tractarà de garantir que els exercicis siguen corregits sense conéixer la identitat de l'aspirant.  
  
VII. Exercicis i qualificació  
Primer exercici: obligatori i eliminatori.  
Consistirà a desenvolupar per escrit, durant un temps màxim de dos hores, dos temes a la seua elecció d'entre tres extrets a l'atzar (1 de matèries comunes i 2 de matèries específiques) immediatament abans del començament de la prova dels que s'inclouen en l'annex que s'acompanya a les presents bases.  
El tribunal podrà determinar la lectura de la prova per l'aspirant i apreciarà, fonamentalment, la claredat d'idees i la qualitat, tant del contingut com de l'expressió escrita.  
L'exercici es qualificarà de 0 a 10 punts, i serà necessari per a superar-lo obtindre, com a mínim, 5 punts.  
  
Segon exercici: obligatori i eliminatori.  
Consistirà en el desenvolupament per escrit d'un o més supòsits pràctics, proposats pels membres del tribunal, relacionats amb les funcions pròpies de la plaça convocada i amb el temari de matèries específiques de la convocatòria, en un temps màxim de dos hores. Es podrà portar normativa a l'examen, per a la resolució del supòsit o supòsits pràctics.  
Este exercici es valorarà amb un màxim total de 10 punts i es valorarà l'anàlisi, plantejament i resolució pràctica dels supòsits plantejats a l'aspirant, i serà imprescindible aconseguir 5 punts per a superar-lo.  
  
  
Tercer exercici: obligatori i no eliminatori.  
Consistirà a traduir del valencià al castellà, i viceversa, un text proposat pel tribunal. La duració màxima d'este exercici serà de 30 minuts i la seua qualificació de 0 a 4 punts.  
  
Qualificació dels exercicis de l'oposició.  
S'entén superada la fase d'oposició si els aspirants han superat els exercicis obligatoris i eliminatoris sempre que hagen realitzat el tercer exercici, amb independència de la puntuació obtinguda en este últim. La qualificació vindrà determinada per la suma de les puntuacions obtingudes pels aspirants en cada un dels exercicis que integren l'oposició.  
  
  
VIII. Fase de concurs. Valoració de mèrits  
Finalitzada la fase d'oposició, es realitzarà la valoració de mèrits dels aspirants que hagen superat esta.  
Únicament es valoraran els mèrits obtinguts o en condicions d'obtindre'ls en la data en què finalitze el termini de presentació d'instàncies per a participar en el concurs oposició i que hagen sigut aportats junt amb la sol·licitud de participació.  
Les dades dels aspirants sobre servicis prestats en l'Ajuntament del Palomar i grau personal consolidat es facilitaran d'ofici al tribunal a partir dels expedients personals dels interessats. Les dades que es troben en l'expedient personal hauran de ser acreditats pels interessats.  
  
Els mèrits que es valoraran seran els següents:  
A) Antiguitat i grau personal  
A.1 Antiguitat. Per servicis en actiu en les distintes administracions públiques, a raó de 0,025 punts per cada mes complet de servicis en actiu, fins a un màxim de 5 punts.  
A.2 Grau. El grau personal consolidat pels aspirants es valorarà en la forma següent:  
- Grau consolidat inferior al del lloc sol·licitat: 0,50 punts.  
- Grau consolidat igual o superior al del lloc sol·licitat: 1,00 punts.  
  
Puntuació màxima apartat A: 6 punts.  
B) Formació  
B.1 Titulació acadèmica. Es valorarà a raó d'1 punt, amb un màxim de 2 punts, qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que haja servit per a això.  
B.2 Cursos de formació i perfeccionament. Es valoraran els cursos de formació i perfeccionament de duració igual o superior a 15 hores que hagen sigut impartits o cursats per l'interessat, i que hagen sigut convocats o homologats per instituts o escoles oficials de formació de funcionaris i personal al servici de l'Administració, fins a un màxim de 3 punts, d'acord amb l'escala següent:  
  
De 15 a 24 hores de duració: 0,10 punts per curs.  
De 25 a 49 hores de duració: 0,25 punts per curs.  
De 50 a 74 hores de duració: 0,50 punts per curs.  
De 75 a 99 hores de duració: 0,75 punts per curs.  
De 100 o més hores de duració: 1,00 punts per curs.  
  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
B.3 Valencià. El coneixement del valencià es valorarà fins a un màxim d'1 punt prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:  
Coneixement oral: 0,25 punts.  
Grau elemental: 0,50 punts.  
Grau mitjà: 0,75 punts.  
Grau superior: 1,00 punts.  
La valoració del coneixement del valencià s'efectuarà puntuant exclusivament el nivell més alt obtingut.  
Puntuació màxima apartat B: 6 punts.  
  
C) Mèrits específics  
C.1 Cursos de formació, rebuts o impartits, sobre matèries relacionades amb el contingut del temari organitzats per centres oficials de formació, col·legis professionals, universitats, etcètera, que es valoraran fins a un màxim de 2 punts d'acord amb l'escala següent:  
  
A) De 15 a 24 hores de duració: 0,15 punts per curs.  
B) De 25 a 49 hores de duració: 0,30 punts per curs.  
C) De 50 a 74 hores de duració: 0,45 punts per curs.  
D) De 75 a 99 hores de duració: 0,60 punts per curs.  
E) De 100 o més hores de duració: 0,75 punts per curs.  
C.2 Experiència en l'exercici de llocs d'igual o semblant responsabilitat en l'àrea de gestió d'administració general, fins a un màxim d'1 punt, a raó de 0,10 punts per mes complet de servicis.  
  
Puntuació màxima apartat C: 3 punts.  
Puntuació màxima del concurs: 15 punts.  
  
IX. Qualificació del concurs oposició  
La qualificació final del concurs oposició estarà determinada per la suma de les puntuacions obtingudes en cada una de les fases considerant-se aprovat, d'entre els aspirants que hagen superat les proves, aquell que haja obtingut la major puntuació.  
El tribunal elevarà la relació ordenada d'aspirants que han superat el procés selectiu a l'Alcaldia Presidència junt amb l'acta de l'última sessió, i formularà proposta de nomenament de l'aspirant que ocupe el primer lloc.  
En el supòsit d'empat entre aspirants en la qualificació, el tribunal aplicarà les regles següents:  
- En primer lloc es realitzarà proposta de nomenament de l'aspirant que haja obtingut millor puntuació en l'exercici pràctic.  
- Si persistix l'empat, el tribunal formularà proposta de nomenament a favor de l'aspirant que haja obtingut millor puntuació en l'exercici teòric.  
- Si encara continuara l'empat, es realitzarà proposta de nomenament de l'aspirant de major edat.  
  
X. Presentació de documents  
L'aspirant proposat pel Tribunal haurà de presentar, en el termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la convocatòria, com són:  
- Original i fotocòpia per a la seua confrontació del DNI o fotocòpia degudament confrontada.  
- Original i fotocòpia per a la seua confrontació del títol acadèmic exigit en estes bases o fotocòpia degudament confrontada.  
- Declaració de no haver sigut separat per mitjà d'expedient disciplinari en qualsevol de les administracions o ocupació pública, així com no trobar-se incapacitat ni inhabilitat penalment per a l'exercici de les funcions públiques, segons model que es facilitarà en la Secretaria General annex III.  
  
Els opositors que en el termini indicat no presenten els documents exigits per estes bases, no podran ser nomenats funcionaris i les seues actuacions quedaran invalidades, amb la subsegüent nul·litat dels actes del tribunal, sense perjuí de la responsabilitat en què pogueren incórrer per falsedat en la seua instància; es procedirà en este cas al nomenament del següent aspirant de la relació d'aprovats, per orde de puntuació, prèvia acreditació de la documentació exigida en estes bases.  
  
En l'acte de la presa de possessió, el funcionari nomenat haurà de prestar jurament o promesa de conformitat amb la fórmula prevista en el Reial Decret 707/1979, de 5 d'abril.  
El nomenament haurà de ser objecte de publicació en el Diari Oficial de la Comunitat Valenciana.  
  
XI. Recursos  
Les presents bases i convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que esgoten la via administrativa, es podrà interposar pels interessats recurs de reposició en el termini d'un mes davant de l'Alcaldia, previ al contenciós administratiu, en el termini de dos mesos davant del jutjat contenciós administratiu, a partir de l'endemà de la publicació del seu anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això, sense perjuí que puga exercitar qualsevol altre recurs que estime pertinent.  
  
  
ANNEX I  
Temari  
  
Matèries comunes (13 temes)  
Tema 1. La Constitució espanyola de 1978. Estructura. Principis generals. La reforma de la Constitució.  
Tema 2. Els drets fonamentals. La protecció i suspensió dels drets fonamentals. Protecció jurisdiccional dels drets fonamentals de la persona.  
Tema 3. La Corona. Atribucions segons la Constitució.  
Tema 4. Les Corts Generals. Composició i funcions. Regulació i funcionament de les cambres: els reglaments parlamentaris.  
Tema 5. El Govern en el sistema constitucional espanyol. Relacions entre el Govern i les Corts Generals. La Llei del Govern. El control parlamentari del Govern.  
Tema 6. Les comunitats autònomes: constitució i competències. Els estatuts d'autonomia. Estatut d'Autonomia de la Comunitat Valenciana.  
  
Tema 7. El poder judicial. Regulació constitucional de la justícia. La Llei Orgànica i del Poder Judicial. El Consell General del Poder Judicial.  
Tema 8. El Tribunal Constitucional en la Constitució i en la seua Llei Orgànica. Composició, designació, organització i funcions. El sistema espanyol de control de constitucionalitat de les lleis.  
Tema 9. L'Administració Pública en l'ordenament espanyol. Llei d'Organització i Funcionament de l'Administració General de l'Estat (LOFAGE). Organismes públics. L'Administració consultiva.  
  
Tema 10. L'Administració local: entitats que la integren. El marc competencial de l'entitats locals.  
Tema 11. L'Administració pública: concepte. El dret administratiu: concepte i continguts. L'Administració pública i el dret. El principi de legalitat en l'Administració. Potestats reglades i discrecionals: discrecionalitat i conceptes jurídics indeterminats. Límits de la discrecionalitat. Fiscalització de la discrecionalitat.  
Tema 12. Hisendes locals. Classificació dels ingressos. Ordenances fiscals.  
Tema 13. La hisenda tributària en l'àmbit de les corporacions locals. Especial estudi de les taxes, contribucions especials i impostos. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.  
  
Matèries específiques (51 temes)  
Tema 1. L'ordenament juridicoadministratiu (I): la Constitució. La llei. Les seues classes. Els tractats internacionals.  
Tema 2. L'ordenament juridicoadministratiu (II). El reglament: concepte i classes. La potestat reglamentària. Procediment d'elaboració. Límits. El control de la potestat reglamentària.  
Tema 3. L'administrat: concepte i classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims.  
Tema 4. L'acte administratiu. Concepte. Elements. Classes. Requisits: la motivació i forma.  
Tema 5. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.  
Tema 6. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia Administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.  
  
Tema 7. Disposicions generals sobre els procediments administratius i normes reguladores dels distints procediments. Classes d'interessats en el procediment. Drets dels administrats. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.  
  
Tema 8. Terminació del procediment. L'obligació de resoldre. Contingut de la resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
Tema 9. La coacció administrativa: el principi d'autotutela executiva. L'execució forçosa dels actes administratius: els seus mitjans i principis d'utilització. La coacció administrativa directa. La via de fet.  
  
Tema 10. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
  
Tema 11. La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.  
Tema 12. La potestat sancionadora: concepte i significat. Principis de l'exercici de la potestat sancionadora. El procediment sancionador i les seues garanties. Mesures sancionadores administratives. Especial referència a la potestat sancionadora local.  
Tema 13. Règim jurídic dels contractes de les administracions públiques: administratius típics, especials i privats. Requisits dels contractes. L'administració contractant: ens inclosos i exclosos de l'àmbit de la Llei de Contractes. L'òrgan de contractació. El contractista: capacitat, solvència, prohibicions, classificació.  
Tema 14. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes.  
  
Tema 15. Execució i modificació dels contractes administratius. Prerrogatives de l'Administració. La revisió de preus. L'extinció dels contractes administratius. La cessió dels contractes i la subcontractació.  
  
Tema 16. El contracte de gestió de servicis públics. El contracte de subministraments. Altres contractes administratius típics.  
Tema 17. L'expropiació forçosa. Subjectes, objecte i causa. El procediment general. Garanties jurisdiccionals. La reversió expropiatòria. Tramitació d'urgència. Procediments especials.  
Tema 18. La responsabilitat de l'Administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat patrimonial de les autoritats i personal al servici de les administracions públiques.  
Tema 19. L'activitat administrativa de prestació de servicis. La iniciativa econòmica pública i els servicis públics. El servici públic. Concepte. Evolució i crisi. Les formes de gestió dels servicis públics.  
  
Tema 20. Les altres formes d'activitat administrativa. L'activitat de policia: l'autorització administrativa. La policia de la seguretat pública. Activitat de foment: les seues tècniques.  
Tema 21. Les propietats públiques: tipologia. El domini públic, concepte, naturalesa i elements. Afectació i mutacions demanials. Règim jurídic del domini públic. Utilització: reserva i concessió.  
Tema 22. El patrimoni privat de les administracions públiques. Règim jurídic. Potestats de l'Administració i règim d'adquisició, ús i alienació.  
Tema 23. Els processos de modernització de les administracions públiques. Les noves orientacions de la gestió pública: l'Administració al servici del ciutadà.  
Tema 24. La planificació de recursos humans: instruments. Selecció, formació i avaluació dels recursos humans.  
Tema 25. El règim local: significat i evolució històrica. L'Administració local en la Constitució. La Carta Europea d'Autonomia Local. El principi d'autonomia local: significat, contingut i límits.  
  
Tema 26. Les fonts del dret local. Regulació bàsica de l'Estat i normativa de les comunitats autònomes en matèria de règim local. La incidència de la legislació sectorial sobre el règim local. La potestat reglamentària de les entitats locals: reglaments i ordenances. Procediment d'elaboració. El Reglament Orgànic. Els bans.  
  
Tema 27. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica. La població municipal. El padró d'habitants. L'estatut dels veïns. Drets dels estrangers.  
  
Tema 28. L'organització municipal. Òrgans necessaris: l'alcalde, tinents d'alcalde, el Ple i la Junta de Govern Local. Òrgans complementaris: comissions informatives i altres òrgans. Els grups polítics. La participació veïnal en la gestió municipal. El consell obert. Altres règims especials.  
Tema 29. Les competències municipals: sistema de determinació. Competències pròpies, compartides i delegades. Els servicis mínims. La reserva de servicis.  
Tema 30. La província com a entitat local. Organització i competències. La cooperació municipal. Les relacions entre les comunitats autònomes i les diputacions provincials. Règims especials. Les illes: els consells i cabildos insulars. Altres entitats locals. Legislació bàsica i legislació autonòmica. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.  
  
Tema 31. El sistema electoral local. Causes d'inelegibilitat i incompatibilitat. Elecció dels regidors i alcaldes. Elecció de diputats provincials i presidents de les diputacions provincials. Elecció de consellers i presidents de cabildos i consells Insulars. La moció de censura en l'àmbit local. El recurs contenciós electoral. L'estatut dels membres electius de les corporacions locals.  
Tema 32. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre de documents.  
Tema 33. Singularitats del procediment administratiu de les entitats locals. La revisió i revocació de les actes dels ens locals. Tramitació d'expedients. Els interessats. Abstencions i recusacions. Recursos administratius i jurisdiccionals contra els actes locals.  
  
Tema 34. Les formes d'acció administrativa de les entitats locals. El foment: estudi especial de les subvencions. L'activitat de policia: la intervenció administrativa local en l'activitat privada. Les llicències i autoritzacions administratives: les seues classes. La policia de la seguretat pública.  
Tema 35. La iniciativa econòmica de les entitats locals i la reserva de servicis. El servici públic en les entitats locals. Concepte. Les formes de gestió dels servicis públics locals. Les formes de gestió directa. La concessió de servicis públics. Concepte i naturalesa. Elements. Potestats de l'Administració. Drets i obligacions del concessionari. Relacions del concessionari amb els usuaris. Extinció de la concessió. Altres formes de gestió indirecta dels servicis públics. Els consorcis.  
  
Tema 36. Els béns de les entitats locals. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. Les muntanyes veïnals de mancomú.  
Tema 37. Evolució històrica de la legislació urbanística espanyola. La Llei del Sòl de 1956 i les seues reformes. El marc constitucional de l'urbanisme. La doctrina del Tribunal Constitucional. Competències de l'Estat, de les comunitats autònomes i de les entitats locals  
Tema 38. Règim urbanístic del sòl. Planejament territorial i urbanístic. Plans d'ordenació: classes i règim jurídic.  
Tema 39. El dret financer: concepte i contingut. La hisenda local en la Constitució. El règim jurídic de les hisendes locals: criteris inspiradors del sistema de recursos i principis pressupostaris.  
  
Tema 40. Els recursos de les hisendes locals en el marc de la Llei 39/1988, de 28 de desembre i de la Llei 51/2002, de 27 de desembre: dels municipis, les províncies i altres entitats locals. Règims especials. Els ingressos de dret privat. Les subvencions i altres ingressos de dret públic.  
Tema 41. Activitat subvencional de les Administracions Públiques. Procediments de concessió i gestió de les subvencions. Reintegrament de subvencions. Control financer. Infraccions i sancions administratives en matèria de subvencions  
Tema 42. El Pressupost General de les entitats locals. Estructura pressupostària. Elaboració i aprovació: especial referència a les bases d'execució del pressupost. La pròrroga del pressupost. L'execució i liquidació del pressupost.  
Tema 43. El control intern de l'activitat economicofinancera de les entitats locals i els seus ens dependents. La funció interventora: àmbit subjectiu, àmbit objectiu, modalitats i els inconvenients. Els controls financers, d'eficàcia i eficiència. El control extern de l'activitat economicofinancera de les entitats locals i els seus ens dependents.  
  
Tema 44. El personal al servici de les corporacions locals: classes i règim jurídic. La funció pública local: classes de funcionaris locals. Els instruments d'organització del personal: plantilles i relacions de llocs de treball. Els instruments reguladors dels recursos humans: l'oferta d'ocupació, els plans d'ocupació i altres sistemes de racionalització.  
  
Tema 45. L'accés a les ocupacions locals: principis reguladors. Requisits. Sistemes selectius. L'extinció de la condició d'empleat públic. El règim de provisió de llocs de treball: sistemes de provisió. El contracte de treball. Les situacions administratives dels funcionaris locals.  
Tema 46. La relació estatutària. Els drets dels funcionaris locals. Drets individuals. Especial referència a la carrera administrativa i a les retribucions. El règim de Seguretat Social. Drets col·lectius. Sindicació i representació. El dret de vaga. La negociació col·lectiva.  
  
Tema 47. Els deures dels funcionaris locals. El règim disciplinari. El règim de responsabilitat civil, penal i patrimonial. El règim d'incompatibilitats.  
Tema 48. Els drets constitucionals dels empleats públics. Polítiques de promoció de la paritat de gènere en les administracions públiques.  
  
Tema 49. El dret del treball. Naturalesa i caràcters. Les fonts de l'ordenament laboral. Els convenis col·lectius de treball. El contracte de treball: parts. Capacitat per a contractar. Contingut. Les prestacions del treballador i de l'empresari. Modificació, suspensió i extinció del contracte de treball.  
Tema 50. Modalitats del contracte de treball. Mesures de toment de l'ocupació.  
Tema 51. Drets i deures laborals. El salari: concepte i naturalesa jurídica. Classes de salaris. La jornada de treball. Llibertat sindical. La participació del personal en l'empresa.  
  
El Palomar, 25 de març de 2014.- L'alcalde: Jordi Vila Vila.